得子次叔毅韻
作者：孫覿
朝代：宋

paragraphs: 病木空中穴萬蟻，龍臥泥蟠鞭不起。
老氣干霄四十圍，雷折蒼皮半生耳。
人言種木十年期，桐已生孫竹有兒。
添丁哇笑已堪喜，老幹輪囷只自奇。
刀頭舐空虛何草草，平地變作褒斜道。
我獨愛之遺以安，家住鹿門山安逸。
阿奴碌碌在眼中，逢時不願黑頭公。
三尺茅茨十具牛，不如長作多田翁。